**ELEMENTI PRAĆENJA I OCJENJIVANJA**

|  |  |  |  |  |
| --- | --- | --- | --- | --- |
|  | **USVOJENOST NASTAVNIH SADRŽAJA** | **AKTIVNO MUZICIRANJE** | **AKTIVNO SLUŠANJE GLAZBE** | **DODATNE AKTIVNOSTI UČENIKA** |
| **Odličan (5)** | učenik samostalno razlikuje i povezuje osnovne sastavnice glazbenog izraza i povezuje ih u cjelinu; učenik samostalno izvodi zaključke; učenik vlada osnovnim rječnikom i osnovnim glazbenim terminima; kod učenika je jasno vidljivo razvijeno kritičko mišljenje; | samostalno ili u skupini izvodi jednostavne glazbene zadatke pjevajući; svirajući na glazbalima ili plešući; | učenik samostalno prepoznaje glazbena djela i skladatelje, glazbene sastavnice, glazbene cjeline i oblike prepoznaje uz pomoć učitelja, samostalno povezuje, uspoređuje, analizira i zaključuje na temelju informacija koje povezuje; lako se izražava i koristi glazbenim terminima, ima široko opće znanje koje primjenjuje i povezuje sa novostečenim znanjima; | proširuje nastavne sadržaje nekim od sljedećih praktičnih radova; izradom prezentacije, plakata, istraživanja, samostalnim koncertom i dr. prema vlastitom interesu; |
| **Vrlo dobar (4)** | učenik samostalno prepoznaje značajke auditivno i vizualno; uspoređuje, povezuje, analizira i zaključuje uz malu pomoć učitelja; | samostalno ili u skupini izvodi jednostavne glazbene zadatke pjevajući; svirajući na glazbalima ili plešući; | učenik samostalno prepoznaje glazbena djela i skladatelje, glazbene sastavnice, glazbene cjeline i oblike prepoznaje uz pomoć učitelja; povezuje, uspoređuje, analizira i zaključuje, ali uz pomoć učitelja; | proširuje nastavne sadržaje nekim od slijedećih praktičnih radova: izradom plakata, prezentacije, istraživanja, samostalnim koncertom i dr. na zahtjev učitelja; |
| **Dobar (3)** | učenik prepoznaje značajke, ali uz pomoć učitelja; učenik teško povezuje i uspoređuje značajke čak i uz pomoć učitelja; učenik ne može analizirati, zaključivati ili se kritički osvrtati ni uz pomoć učitelja; | u skupini izvodi jednostavne glazbene zadatke pjevajući; svirajući na glazbalima, ili plešući; | učenik prepoznaje glazbena djela i skladatelje, povezuje, uspoređuje, analizira i zaključuje, ali uz veliku pomoć učitelja; | isključivo radi na satu, teško ga je motivirati na dodatne aktivnosti; |
| **Dovoljan (2)** | učenik posjeduje minimum informacija, nije samostalan, teško se izražava,  potreban mu je veliki poticaj i pomoć; | ne sudjeluje u skupnim glazbenim izvedbama; ometa druge učenike u radu; | učenik prepoznaje neka glazbena djela i skladatelje, neke glazbene sastavnice, glazbene cjeline ili oblike, ali uz veliku pomoć učitelja; učenik se teško izražava,  ne koristi glazbene termine, ne može povezati, uspoređivati ili analizirati čak ni uz pomoć učitelja; | nije zainteresiran za dodatne aktivnosti; |
| **Nedovoljan (1)** | učenik se vrlo teško ili uopće usmeno i pismeno izražava; vrlo teško se samostalno koncentrira na rad tijekom nastave ili uz veliki poticaj i pomoć učitelja; | ne sudjeluje u skupnim glazbenim izvedbama; često ometa druge učenike u radu; | učenik se teško izražava, ne koristi glazbene termine; ne može povezati, uspoređivati ili analizirati čak ni uz pomoć učitelja; | nije zainteresiran za dodatne aktivnosti; |

**OPISNE KVALIFIKACIJE UZ BROJČANE OCJENE**

**Pjevanje**

5-učenik intonira točno, s točnim ritmom, jasnom dikcijom, pravilno dišući,

uz korektno kucanje mjere poštujući slijed naglasaka, od pripremnih taktova, do kraja zadane pjesme; (4. razred, 5-8. razred)

4-učenik približno točan u intonaciji zadane skladbe, sa dobrim smjerom vođenja melodije, s točnim ritmom, sigurnom dikcijom, dobrim poznavanjem teksta, uz korektno kucanje mjere poštujući slijed naglasaka, od pripremnih taktova, do kraja zadane pjesme;  (4. razred, 5-8. razred)

3-učenik pokušava, i trudi se otpjevati zadanu pjesmu, ali mu to djelomično uspjeva, s nepreciznom intonacijom, nepreciznim ritmom, uz nastojanje da korektno kuca mjeru zadane pjesme; (4. razred, 5-8. razred)

2-učenik pokušava otpjevati zadanu pjesmu, ali neuspješno, s netočnom intonacijom, ritmom i netočnim kucanjem mjere, i netočnim tekstom pjesme

1-učenik niti ne pokušava, tj. odbija izvesti zadanu pjesmu, odbija elementarnu komunikaciju; (4. razred, 5-8. razred)

**Osnove glazbene pismenosti – mjera, ritam, glazbeno pismo**

5-učenik u potpunosti usvojio pojam mjere-zna opisati zadane mjere, pravilno kuca poštujući slijed naglasaka u zadanim mjerama u svim postavljenim zadatcima, točno imenuje note različitih trajanja, pravilno čita zadane primjere ritamskim slogovima; tonove u crtovlju točno imenuje nazivljem glazbene abecede i solmizacijom, točno prepoznaje osnovno znakovlje glazbenog pisma, razumije pojam ljestvice, točno određuje tonalitet zadanih skladbi; (4. razred, 5,6. razred)

4-učenik uglavnom usvojio zadane glazbene pojmove-zna opisati zadane mjere, pravilno kuca poštujući slijed naglasaka u zadanim mjerama u većini postavljenih zadataka, u većini slučajeva točan u imenovanju nota različitih trajanja, u većini slučajeva točan u imenovanju tonova u crtovlju nazivljem glazbene abecede i solmizacije, uglavnom točno prepoznaje osnovno znakovlje glazbenog pisma, razumije pojam ljestvice, uglavnom točno određuje tonalitet zadanih skladbi;

(4. razred, 5,6. razred)

3-učenik djelomično usvojio zadane glazbene pojmove-nesiguran u opisu zadane mjere, pravilno kuca poštujući slijed naglasaka u zadanim mjerama, u postavljenim zadatcima djelomično točan u imenovanju nota različitih trajanja, djelomično točan u čitanju zadanih primjera ritamskim slogovima, tonove u crtovlju djelomično točno imenuje nazivljem glazbene abecede i solmizacijom, uglavnom prepoznaje znakovlje glazbenog pisma, nesamostalan u određivanju tonaliteta zadanih skladbi;

(4. razred, 5,6. razred)

2-učenik vrlo površno usvojio zadane glazbene pojmove, vrlo površan u opisu zadane mjere, s puno pogrešaka kuca, ne poštujući slijed naglasaka u zadanim mjerama, u postavljenim zadatcima s puno pogrešaka imenuje note različitih trajanja, s puno pogrešaka čita zadane primjere; (4. razred, 5,6. razred)

1-učenik nije usvojio zadane glazbene pojmove, netočan u opisu zadane mjere, netočno kuca, ne poštuje slijed naglasaka u zadanim  mjerama, netočno imenuje note različitih trajanja, netočno imenuje tonove različitih visina; (4. razred, 5-8. razred)

**Osnove glazbene umjetnosti (kulture); slušanje i analiza glazbenih primjera**

5-učenik slušajući prepoznaje zadane skladbe točno i sigurno u dovoljnoj mjeri samostalno odgovarajući na postavljena pitanja vezana uz zadane skladbe, njihove skladatelje, izvođače - izvođački sastav skladbi, pripadnost zadanih skladbi određenoj vrsti, značajke zadanih skladbi; točno i sigurno odgovara na pitanja koja se odnose na glazbeni izraz zadanih skladbi- tempo, dinamiku, melodiju, ritam; učenik točno i sigurno odgovara na pitanja vezana uz glazbeni slog, glazbene oblike; učenik točno i precizno, u dovoljnoj mjeri samostalno odgovara na pitanja vezana uz zadane glazbene pojmove; (4. razred, 5-8. razred)

4-učenik u većini slučajeva prepoznaje zadane skladbe u dovoljnoj mjeri samostalno približno točno odgovarajući na većinu postavljenih pitanja vezanih uz zadane skladbe, njihove skladatelje i izvođače; učenik približno točno i u dovoljnoj mjeri samostalno odgovara na većinu postavljanih pitanja vezanih uz zadane glazbene pojmove; (4. razred, 5-8. razred)

3-učenik pokušava, trudi se odgovoriti na postavljena pitanja koja se odnose na zadane skladbe, njihove skladatelje i značajke zadanih skladbi, ali mu to tek djelomično uspijeva; učenik djelomično točno i nesamostalno odgovara na postavljena pitanja vezana uz zadane glazbene pojmove; (4. razred, 5-8. razred)

2-učenik pokušava odgovoriti na postavljena i izvršiti zadani  zadatak vezano za zadane skladbe, njihove skladatelje i značajke zadanih skladbi ali čini to u vrlo maloj mjeri uspješno; (4. razred, 5-8. razred)

 1-učenik se nije potrudio usvojiti osnovna znanja vezano uz zadane skladbe, netočno odgovara na postavljena pitanja i ne izvršava zadane zadatke;  učenik se nije potrudio usvojiti osnovne glazbene pojmove i ne pokušava odgovoriti na postavljena pitanja i izvršiti zadane zadatke vezano uz zadane osnovne glazbene pojmove, unatoč pozitivnom poticaju učitelja;

(4. razred, 5-8. razred)

Ivan Petričević, prof.